Diari Oficial de la Generalitat Valenciana


Sumari del DOGV 2284, del 08-06-1994 (1994/831657)

ORDRE de 19 de maig de 1994, de la Conselleria d'Agricultura, Pesca i Alimentació, per la qual es regulen les ajudes a la cessió de llet i diversos productes lactis als alumnes de centres escolars de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/05/19/(1)/dof/vci/html**

### Dades del document

Número de DOGV
:   2284

Data del DOGV
:   08-06-1994

Secció del DOGV
:   DISPOSICIONS GENERALS

Número del document
:   1994/831657


Data del document
:   19-05-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 19 de maig de 1994, de la Conselleria d'Agricultura, Pesca i Alimentació, per la qual es regulen les ajudes a la cessió de llet i diversos productes lactis als alumnes de centres escolars de la Comunitat Valenciana. [94/3709]  
El Reglament (CEE) 804/1968, del Consell, de 27 de juny, pel qual s'estableix l'organització comuna de mercats en el sector de la llet i dels productes lactis, preveu en l'article 26 la concessió d'una ajuda al consum de llet i dels productes lactis als alumnes dels centres escolars.  
Els reglaments (CEE) 1842/1983, del Consell, i 3392/1993, de la Comissió, amb modificacions posteriors, estableixen les normes generals de concessió de l'ajuda.  
L'Ordre de 19 de gener de 1994, del Ministeri d'Agricultura, Pesca i Alimentació (MAPA), (BOE 22.01.94), que modifica l'anterior del 12 de març de 1987, estableix per a tot el territori nacional aquestes ajudes i, a més d'establir que la sol·licitud d'ajuda la presentaran els proveïdors, disposa en l'article setè que seran les comunitats autònomes les que articularan les mesures de control previstes en la normativa nacional i comunitària.  
La derogació del Reglament 2167/1987 pel Reglament 3392/1993, en el qual es fonamentava bàsicament l'Ordre del 5 d'abril de 1991, de la Conselleria d'Agricultura i Pesca, per la qual s'establien a la Comunitat Valenciana les ajudes previstes a la Comunitat Europea per al consum de productes lactis amb destinació als alumnes de centres escolars, obliga a substituir aquesta ordre per una nova.  
Per això, fent ús de les facultats que tinc atribuïdes,  
ORDENE:  
Article primer  
Aquesta ordre estableix les condicions per a la sol·licitud i concessió de les ajudes establertes en el Reglament 3392/1993, de la Comissió, de 10 de desembre, sense perjudici de la normativa comunitària o nacional que se'ls puga aplicar.  
Article segon  
1. Seran beneficiaris de l'ajuda els alumnes que assistesquen regularment als centres escolars, reconeguts oficialment per les autoritats competents en matèria d'educació, dels següents nivells d'ensenyament regulat per la Llei Orgànica 1/1990, de 3 d'octubre, d'Ordenació General del Sistema Educatiu:  
- L'Educació Infantil, inclosos els jardins d'infància o altres establiments d'Educació Pre-escolar legalment reconeguts.  
- L'Educació Primària.  
- L'Educació Secundària que comprendrà l'Educació Secundària Obligatòria, el Batxillerat i la Formació Professional de grau mitjà.  
- L'Educació Especial recollida en el capítol V de la llei anteriorment esmentada.  
2. Les ajudes seran atorgades per als períodes de desenvolupament del curs escolar o durant l'estada en colònies de vacances dels alumnes beneficiaris d'aquestes i organitzades pels centres escolars.  
Article tercer  
1. L'ajuda es concedirà exclusivament per als productes recollits en l'annex I i per la quantitat màxima global de 0,25 litres per alumne i dia lectiu, o dia d'estada en colònies de vacances, i consumida en les dependències de l'establiment escolar o lloc on es faça la colònia de vacances.  
2. L'import de l'ajuda serà el que s'establesca, per a cada categoria de producte, en l'article quart del Reglament (CEE) 3392/1993, convertit en moneda nacional mitjançant el tipus de conversió agrària vigent el primer dia del mes de subministrament, sense que l'esmentada ajuda puga superar el preu de venda aplicat per un determinat proveïdor. En aquest cas l'ajuda es reduirà en conseqüència.  
3. Perquè aquesta ajuda repercutesca directament en els alumnes dels establiments escolars, la Direcció General de Producció Agrària i Pesca dictarà una resolució en la qual s'establesquen els preus màxims que han de pagar els alumnes pels diferents productes de l'annex I. Podran modificar-se d'acord amb la quantia de l'ajuda.  
4. Queda terminantment prohibida la utilització dels productes que siguen objecte de subvenció en la confecció de menjars servits en les escoles i, per tant, el subministrament d'aquests productes en els centres escolars per mitjà de catering, cuines centrals o menjadors col·lectius.  
Article quart  
1. Els proveïdors que vulguen acollir-se a aquesta línia d'ajudes hauran de sol·licitar la seua autorització a la Direcció General Producció Agrària i Pesca. Utilitzaran com a model el que figura en l'annex II. Quedaran eximits d'aquesta condició els proveïdors que sol·liciten la seua autorització directament al Ministeri d'Agricultura, Pesca i Alimentació, per superar l'àmbit d'actuació al territori propi de la Comunitat Valenciana.  
La Direcció General de Producció Agrària i Pesca autoritzarà a tots els productors que assumesquen els compromisos establerts en l'article quart de l'Ordre Ministerial de 4 de gener de 1994, per a aquells productes o grups de productes sol·licitats.  
2. Tots els proveïdors que treballen en el territori de la Comunitat Valenciana hauran de comunicar a la Direcció General de Producció Agrària i Pesca les diferents formes de presentació de productes per grups i categories, els seus respectius percentatges de matèria grassa i preu. Per a açò, utilitzaran el model establert en l'annex III.  
Els proveïdors hauran de remetre, per a la seua anàlisi de laboratori, les mostres que es consideren necessàries per a la comprovació de les dades esmentades en el paràgraf anterior.  
3. La comunicació indicada en el paràgraf anterior es presentarà, abans del dia 15 d'agost de cada any, en els registres oficials de la Conselleria d'Agricultura, Pesca i Alimentació. Així mateix, caldrà que es comunique qualsevol modificació de les dades que estiguen en poder de la Direcció General de Producció Agrària i Pesca en el moment en què es produesquen.  
4. Les autoritzacions establertes en l'apartat 1 seran retirades si en els controls periòdics efectuats als proveïdors es demostra un incompliment dels compromisos assumits.  
L'autorització podrà ser renovada, a petició de l'interessat, una vegada efectuat el control oportú de les condicions específiques per a la seua concessió, una vegada transcorregut un període mínim de suspensió d'un mes, que podrà ser superior depenent de la gravetat de la infracció o en cas de reincidència.  
Article cinquè  
1. El director de cadascun dels centres a què es refereix l'article segon que vulguen acollir-se a aquesta línia d'ajuda subscriurà un compromís (annex IV) amb el proveïdor o proveïdors autorizat/s que trie. En aquest compromís, es comprometrà amb cada proveïdor autoritzat a:  
- No utilitzar els productes subvencionats en la confecció dels seus menjars o durant les colònies de vacances.  
- Subministrar aquests productes exclusivament en el centre escolar.  
- Que les quantitats de productes sol·licitats als diversos proveïdors no seran superiors al màxim de 0,25 litres per alumne i dia lectiu a què té dret el centre.  
- A permetre les inspeccions físiques sobre el terreny que les autoritats competents, consideren necessàries.  
- Mantenir els productes peribles en les condicions imposades per la reglamentació tècnico-sanitària, mitjançant instal·lacions frigorífiques adequades o per mitjà d'un pla de lliuraments (recepcions) que assegure aquesta finalitat.  
En el compromís s'haurà d'indicar el nombre d'alumnes censats en el centre distribuïts d'acord amb el nivell d'ensenyament (Pre-escolar, Primària i Secundària), així com el nombre d'alumnes que puguen consumir els productes subvencionats, en el centre, per als tres nivells d'ensenyament.  
En cas que el centre opte per tenir més d'un proveïdor comprometrà, amb cadascun d'ells, un % de la quantitat màxima global de productes que per mes corresponga al centre i ho indicarà en el document.  
2. Aquest document haurà d'estar en poder de tots i cadascun dels proveïdors autoritzats triats pel centre i serà tramés a la Direcció General de Producció Agrària i Pesca, tal i com s'indica en l'article següent.  
3. La validesa del document de compromís, pel que fa al percentatge de la quantitat màxima global que es subministrarà per cada proveïdor, serà d'un curs escolar o període de colònies escolars. En el cas que un centre vulga modificar aquest repartiment haurà de notificar-ho a tots els proveïdors, antics i nous.  
4. No obstant això establert en l'apartat 1, el director podrà nomenar un responsable del programa en el centre, en el qual delegue les següents funcions:  
a) Controlar la recepció de productes lactis i el seu consum pels alumnes, d'acord amb el programa establert en l'annex IV.  
b) Controlar les factures que presente el proveïdor.  
c) Comprovar que en els albarans de lliurament del producte figura la data, que ha de coincidir amb el dia que es lliuren els productes. Signant aquests.  
d) Emetre mensualment el certificat que figura en l'annex VII, en el qual s'especifiquen les quantitats distribuïdes entre els alumnes beneficiaris.  
Article sisè  
1. Els proveïdors comunicaran a la Direcció General de Producció Agrària i Pesca els centres als quals subministraran i els productes que serviran. Aquesta comunicació serà presentada abans del dia 5 del mes anterior al de la distribució de productes dels quals es vulga sol·licitar ajuda posteriorment. Aquesta relació s'adaptarà al model establert en l'annex V. Hauran d'adjuntar-hi un original del compromís signat amb el director de cadascun dels centres relacionats.  
2. Aquesta comunicació s'entendrà prorrogada per a tot el curs escolar o període de colònies escolars.  
Qualsevol modificació relativa als compromisos entre els centres i els proveïdors haurà de ser notificada a la Direcció General de Producció Agrària i Pesca per tots i cadascun dels proveïdors afectats. Mentre no es complesca aquest requisit, el nou compromís quedarà sense efectivitat.  
Si transcorregut un mes des de la primera comunicació d'un nou repartiment, en l'esmentada direcció general no es rebés l'assabentat de tots els proveïdors afectats, aquesta informarà al centre escolar que resta sense efectivitat el nou compromís.  
Si dos o més proveïdors presentassen compromisos firmats d'un mateix centre en els quals es fes un repartiment diferent de les quantitats globals de productes, es tindrà en compte el que s'ha presentat en primer lloc i s'aplicarà l'apartat anterior.  
Article setè  
1. Per poder tenir dret al cobrament de la subvenció, els proveïdors el sol·licitaran a la Direcció General de Producció Agrària i Pesca, complimentant l'annex IV, que presentaran en el Registre de la Conselleria d'Agricultura, Pesca i Alimentació o en el dels serveis territorials abans de l'últim dia del quart mes següent al del subministrament del producte. Aquesta sol·licitud es presentarà acompanyada dels corresponents certificats dels centres (annex V), amb el vist-i-plau del director, o persona autoritzada per ell, de les quantitats efectivament subministrades. La sol·licitud de pagament de l'ajuda serà mensual i inclourà tots els productes subministrats en el mes per al qual se sol·licite l'ajuda.  
Malgrat això, l'ajuda també es pagarà encara que reduïda en un 5 per 100, quan la sol·licitud s'hagués cursat al mes següent del termini màxim previst i reduïda en un 10 per 100, quan es presente durant el segon mes següent a dit termini.  
2. Els imports de les ajudes seran justificats per mitjà de factures i albarans que estaran a disposició de les autoritats de control. En les factures s'haurà d'indicar per separat el preu del producte que siga objecte de subvenció, i estar acompanyades d'una prova de pagament, les factures s'emetran a nom i raó social del centre escolar. Els albarans de lliurament hauran d'anar signats per la persona encarregada del control i distribució dels productes en el centre escolar.  
3. La Direcció General de Producció Agrària i Pesca estudiarà les peticiones i sol·licitarà al SENPA el lliurament de fons per a les sol·licituds informades favorablement, d'acord amb la normativa comunitària i nacional, sempre que el proveïdor estiga autoritzat i haja complert el que estableix l'article anterior per a cadascun dels centres per als quals se sol·licita ajuda  
Article vuitè  
1. Anualment es farà almenys una visita d'inspecció a cadascun dels proveïdors autoritzats i a un 5%, com a mínim, dels centres escolars acollits a aquesta línia d'ajudes, triats de forma aleatòria, o dirigida en casos de sospita d'incompliment de la normativa. L'objecte serà comprovar, en particular, els següents extrems:  
- La qualitat dels productes subministrats.  
- El correcte etiquetatge dels envasos.  
- La no utilització dels productes en la confecció de menjars  
- La distribució correcta a tots els alumnes beneficiaris: nombre d'alumnes, lloc, horari, forma, repartidor, producte...  
- La coincidència entre les quantitats de productes subministrats i els consumits.  
- El respecte dels preus màxims establerts.  
- Qualsevol altre aspecte que siga necessari per a determinar que l'ajuda repercuteix directament en benefici de l'alumne.  
- La comptabilitat específica prevista en l'annex II d'aquesta ordre.  
- La comprovació de les factures i albarans del subministrament dels productes inclosos en l'annex I i de l'observança de les quantitats màximes utilitzades.  
- La utilització dels productes subvencionats en els centres escolars d'acord amb la reglamentació establerta.  
2. Els controls hauran de reflectir-se en la consegüent acta d'inspecció en la qual figurarà:  
a) El dia del control.  
b) El lloc del control.  
c) Els resultats obtinguts.  
3. La detecció d'irregularitats manifestes en centres als quals subministre un proveïdor suposarà la realització de controls addicionals als establerts en l'apartat primer en tots els centres escolars on servesca productes.  
4. La detecció de l'incompliment dels compromisos assumits en el marc de la present línia d'ajuda, ja siga per part del proveïdor o pel centre escolar; així com també l'aportació de dades falses que puguen induir la Conselleria d'Agricultura, Pesca i Alimentació a atorgar aquesta ajuda sense que es complesquen els requisits, es reunesquen les condicions prèviament establertes, o s'obtinga una ajuda superior a la que realment li corresponga, donarà lloc a l'obertura del corresponent expedient de retirada de l'ajuda i si fa el cas, a la supressió preventiva d'aquesta mentre no es resolga l'esmentat expedient i es podrà exigir la devolució de les quantitats indegudament percebudes.  
DISPOSICIÓ ADDICIONAL  
Per a les colònies escolars de l'estiu de 1994, la comunicación a què es refereix l'article sisé d'aquesta ordre podrà presentar-se fins cinc dies abans del seu començament.  
DISPOSICIÓ DEROGATÒRIA  
Queda derogada l'Ordre de 5 d'abril de 1991, de la Conselleria d'Agricultura i Pesca, per la qual s'articulaven les mesures de control previstes en la normativa comunitària, per a la concessió d'ajudes al consum de llet i diversos productes lactis a centres escolars de la Comunitat Valenciana.  
DISPOSICIONS FINALS  
Primera  
Es faculta la Direcció General de Producció Agrària i Pesca per a dictar les resolucions i adoptar les mesures necessàries per a l'aplicació d'aquesta ordre.  
Segona  
Aquesta ordre vigirà al dia següent al de la seua publicació en el Diari Oficial de la Generalitat Valenciana. No obstant això, per al curs escolar 1993-1994, els bons expedits, en aplicació de l'article sisè de l'Ordre Ministerial, de 5 d'abril de 1991, de la Conselleria d'Agricultura i Pesca, substituiran la documentació que hagen d'aportar els proveïdors d'acord amb l'apartat 2 de l'article setè de l'Ordre Ministerial del 19 de gener de 1994.  
València, 19 de maig de 1994  
El conseller d'Agricultura, Pesca i Alimentació,  
JOSÉ MARÍA COLL COMIN  
ANNEX I  
Productes objecte de subvenció  
1. Els productes que es podran beneficiar de l'ajuda comunitària d'acord amb l'apartat 1 de l'article segon, del Reglament (CEE) 1.842/1983, seran:  
Categoria I:  
a) Llet sencera, pasteuritzada o UHT.  
b) Llet sencera xocolatada o aromatitzada, bé pasteuritzada, bé esterilitzada, bé UHT i que continga un mínim del 90 per 100 en pes de llet sencera.  
c) Iogurt de llet sencera.  
Categoria II:  
a) Llet semidesnatada, pasteuritzada o UHT.  
b) Llet semidesnatada xocolatada o aromatitzada, bé pasteuritzada, bé esterilitzada o bé UHT, i que continga un mínim del 90 per 100 en pes de llet semidesnatada.  
Categoria III:  
Formatges frescs i formatges fosos amb un percentatge de greix en pes de matèria seca igual o superior al 40 per 100.  
Categoria IV:  
Altres formatges amb un percentatge de greix en pes de matèria seca igual o superior al 45 per 100.  
Categoria VII:  
Llet sencera crua.  
2. El càlcul de l'ajuda i de quantitat màxima de 0,25 litres de llet prevista en l'apartat 2 de l'article segon, del Reglament (CEE) 1842/1983, es realitzarà aplicant les equivalències següents en la categoria III i IV:  
- 100 quilograms de producte de categoria III corresponen a 300 quilograms de llet sencera.  
- 100 quilograms de producte de categoria IV corresponen a 765 quilograms de llet sencera.  
3. La conversió de litres en quilograms per al càlcul de la ajuda s'efectuarà aplicant un coeficient d'1,03.


Còpia Permalink ELI